钦定古今图书集成/明伦汇编/氏族典/第451卷 > 《廖用贤尚友录》 > 范纯祐
## 钦定古今图书集成/明伦汇编/氏族典/第451卷 > 《廖用贤尚友录》 > 范纯祐

按《宋史范仲淹传》：“仲淹子纯祐，字天成，性英悟，尚节
行，能文章，籍籍有称。以荫守将作院主簿，又为司竹
监，以非所好，即解去。从仲淹之邓，得疾昏废，卧许昌。
富弼守淮西，过省之，犹能感慨道忠义。凡病十九年
卒。子正臣，守太常寺太祝。”